**Въпроси и отговори**

касаещи Студентски съвет на Нов български университет

# **Уважаеми колега,**

В рамките на следващите няколко страници ще намериш информация касаеща Студентски съвет и неговата дейност, цели, мисия, кауза.

За да скриеш или отвориш отговорите на въпросите, отиде с курсора на мишката върху избрания от теб въпрос и кликни върху появилата се стрелка отпред. Така ще можеш да отвориш или затвориш избраните от теб въпроси и да се запознаеш с информацията и отговора по всеки един от тях. В случай че нещо липсва, считаш за невярно или неточно, или просто не намираш това, което ви трябва, или искаш да попиташ друго, то не се колебайте и свържи с нас. Нашите контакти ще намериш най-отдолу. Това е първият документ от серията „Въпроси и отговори“. Вторият е посветен на изборите за студентски представители. Серията ще продължи и с други подобни документи. Очаквай ги!

# **Какво е Студентски съвет?**

Студентски съвет на Нов български университет е официалната и всеобща организация на всички студенти на НБУ. Студентски съвет е колективен, избираем и постоянно действащ орган.

# **Как се избират се избира и оформя състава на Студентски съвет?**

Студентските съвет избира своите студентски представители на редовни (пълни) избори или на частични избори. Повече информация за изборите, тяхната разновидност и за условията по тяхното провеждане, ще намериш в другия прикачен документ от серията „Въпроси и отговори“.

# **Какво прави Студентски съвет?**

Студентски съвет на Нов български университет защитава студентските интереси, права, дейности. В качеството му на наш всеобщ студентски орган, Студентски съвет се произнася от името на всички студенти. Инициира, финансира и подкрепя студентски проекти, идеи, кампании, клубове, сдружения, различни участия, международни и национални изяви, всякакви интересни събития и мероприятия и много други.

# **Защо извършва тези дейности Студентски съвет?**

Защото целта на Студентски съвет и на неговите представители е да бъдат в полза и в помощ на студентите на Нов български университет. Студентски съвет извършва и други дейности, които обаче зависят от конкретния случай, хора, нужди, идеи, университетски разпоредби и приоритети и прочие. Това е факт, тъй като проблемите, опитът и възможностите на студентските представители във всеки един мандат на Студентски съвет са различни.

# **Какво са студентските представители?**

Студентски представители са членовете на Студентски съвет. Те са човешкият капитал, от който зависи много за академичния и особено за извънакадемичния живот и възможности на Нов български университет. Студентските представители са двигатели на промяната, носители на идеи и са най-ревностните защитници на студентските права и интереси в нашия университет. Общностното изграждане и облик и комуникацията между студенти, преподаватели и администрация, зависи до голяма степен от Студентски съвет и неговите представители. Последните разполагат със собствен бюджет за реализиране на своите цели, на осъществяване на общностни нужди и за подпомагане и финансиране на студентски проекти.

# **Какво мога да взема от Студентски съвет?**

В Студентски съвет ще натрупаш нови знания и опит, които ще ти бъдат изключително ценни и полезни в следващите етапи от живота. Ще създадеш нови приятелства и запознанства, ще оформиш нова контактна мрежа. Ще имаш възможността да общуваш и комуникираш с редица доказани личности и организации. Ще можеш да изградиш партньорства и запознанства с хора от бизнеса, които да ти бъдат полезни в твоят професионален път и бъдеща кариера. В Студентски съвет ще бъдеш уважаван и изслушван. Ще имаш възможността лично да инициираш и организираш проекти, събития, мероприятия, кампании. Твоите идеи и предложения ще бъдат чувани и взимани предвид, а при колективно одобрение – реализирани час по-скоро. Ще имаш честта да се бориш срещу несправедливостта и да браниш студентските интереси и права, когато те са ощетявани. Твоята дейност ще има добавена стойност за нашата академична общност и доброволният ти труд, време и нерви няма в никакъв случай да са напразни.

# **Има ли нещо друго, с което може да ми бъде полезен Студентски съвет?**

Да, в страшно много други направления може да ти бъде полезен съвета! Студентски съвет може да бъде за теб мястото, на което да се пробваш и видиш какво можеш и умееш. Да натрупаш практически знания и умения, да разбереш как работят организации като тази и какви са предизвикателствата пред тях. Ежедневно ще имаш възможността да развиваш своите комуникационно-презентационни умения, както и да натрупаш ценни знания за работата в екип. Ще имаш шанса да поемаш отговорност и да си част от процесите на взимане на важни решения, от които зависи много. Ще имаш уникалната възможност да надникнеш отвътре на процесите и събитията в академичната общност. Ще можеш да бъдеш полезен на твоите приятели, колеги и състуденти, тъй като ще научиш много повече от тях за университета и за това кое, как и по какъв начин се случва. Ще изпиташ несравнимото и много рядко чувство да си част от младежка общност, която работи, твори, създава и решава проблеми и съдби. Ще бъдеш част от екип от находчиви, креативни, борбени и разностранно развити личности, които обединяват усилия и ресурси в реализирането на общи и важни цели.

# **Дали има и други неща, които бих могъл да извлека от Студентски съвет?**

Има, да, не малко при това! Разбира се, кой колкото време и енергия влага, толкова ще извлече за себе си в крайна сметка. Емоциите и преживяването, което хората в екипа и студентите на университета помагайки им ще ти създадат, са неописуеми и оставащи завинаги. Влизайки в състава на Студентски съвет, ти ще попаднеш сред мотивирана и отговорна студентска извадка, която гради, а не руши. Ще попаднеш в позитивна, щура и нахъсана социална среда, в която млади хора обменят идеи и перспективи и взаимно се обогатяват. Ще имаш възможността да членуваш и участваш в множество вътрешни и външни за университета структури, органи, съвети, отдели. В крайна сметка, ще можеш да извлечеш страшно много, на ниска и платима цена. Студентски съвет ще ти предостави възможността да грешиш и допускаш грешки и да се учиш от тях – от твоите и чужди несполуки. Така ще получиш безценна възможност, шанс, който си струва да хванеш. А благодарение на всички това, ще имаш възможността да се развиваш по-динамично в желаните от теб сфери, направления, начинания.

# **Каква е структурата Студентски съвет и кои са неговите официални органи?**

Съгласно правилника на Студентски съвет, органите на структурата са: *Общото събрание*; *Председателят на Общото събрание*; *Председателят на Студентски съвет*; *Изпълнителният съвет* и *Надзорния съвет*.

# **Какво прави Общото събрание и какво се случва на него?**

Общото събрание е общият за всички студентски представители орган. На неговите открити публично заседания може да присъства всеки един студент на университета. Всички студентски представители се събират на тези заседания, които са подобни на тези в парламентите – имат предварително уговорен дневен ред, различни говорители по различните точки и в крайна сметка всички демократично, дисциплинирано и в сговор взимат необходимите решения. По време на заседанията се повдигат важни въпроси, чиито отговори трябва да бъдат намерени, важни казуси и проблеми, които трябва да бъдат решени, важни теми, които трябват да бъдат обсъдени и в крайна сметка Студентски съвет трябва да постигне консенсус по всички тях и да оформи обща позиция, която официално да утвърди и оповести чрез университетските информационно-комуникационни канали и източници.

# **Каква е ролята на Председателят на Общото събрание и какво прави той?**

Председателят на Общото събрание е този, който следи, организира и води заседанията на органа. Той е нашият „парламентарен ръководител“, от когото зависи провеждането, дисциплината и качеството на нашите „парламентарни заседания“ и в последствие постигането на консенсус и обединение по нашите „парламентарни теми и дискусии“.

# **Каква тогава е ролята на Председателя на Студентски съвет и какво зависи от него?**

Председателят на Студентски съвет е нашият „министър-председател“. В ролята му на ръководител до голяма степен зависи дейността на съвета и неговата цялостна успеваемост. Той се грижи за хармонията и здравето на структурата и нейния екип. Има последната дума за важните решения и позиции на съвета и следи за изпълнението на поставените цели и задачи. Наставлява и менажира колективната трудова дейност и нейното качество и резултати. Отговорен е за спазването на поетите институционални срокове и ангажименти, както и за спазването на реда и правилата от всички.

# **За какво е отговорен Изпълнителният съвет и въобще какво прави той?**

Изпълнителният съвет е инициативно-оперативният орган, чиито членове са най-големите структурни активисти и от когото зависи много. Изпълнителният съвет е творческо-предприемчивият орган, който постоянно и находчиво трябва да действа и създава. Финансово-счетоводните въпроси и стратегии зависят от Финансовия отговорник, който е част от Изпълнителният съвет. Органът е отговорен и за документооборота на съвета. По устав членовете на Изпълнителния съвет са петима: Председател на Изпълнителния съвет, който е и Председател на Студентски съвет; двама заместник-председатели; Финансов отговорник и Секретар.

# **В такъв случай, какво прави Надзорният съвет и каква е неговата роля в организацията?**

Надзорният съвет следи изправността, честността и действията на Изпълнителния и на целия Студентски съвет. Те са хората, които извършват мониторинг на действията на Изпълнителния съвет и те са органът-титуляр, който му помага и го напътства във важните и големи дейности. Надзорният съвет следи за спазването на правилата от всички и най-вече от другите официални органи и институции към съвета. Помагат на Председателя на Студентски съвет в контролно-надзирателните действия и помагат за целесъобразното и стратегическо изразходване, отчитане и използване на бюджета на Студентски съвет от Изпълнителния съвет. По устав членовете на Надзорния съвет също са петима: Председател на Надзорния съвет; трима членове на органа и официално избраното от ръководството на университета административно лице, което става част от Надзорния съвет.

# **Има ли някакви други органи към Студентски съвет?**

Освен тези официални органи, студентски представители имат право да създават и учредяват всякакви други прилежащи организационни форми. Например, в момента в Студентски съвет съществуват три комисии: Комисия „Спорт“, която се занимава със спортно-технически въпроси; Комисия „Правни въпроси“, която помага с всички видове правни въпроси и казуси; Комисия „ПР“, която се грижи за връзките с обществеността и обществения облик на Студентски съвет. С помощта на Студентски съвет съществуват клубове по политически науки, психология и дебати. В процес на изграждане са правен, икономически, фотографски и дизайнерски клубове.

# **За какво мога да се боря в Студентски съвет?**

За всяка една позиция и роля в рамките на структурата, която за теб е интересна, привлекателна, важна. Възможно е тази, която обобщава твоите интереси и желание да липсва, но това по никакъв начин не трябва да те демотивира. Всички текущи органи и роли са създадени през годините и търпят промени, обновления, едни отпадат, други се създават и така нататък.

# **Какъв е мандатът на Студентски съвет и на неговите членове?**

Всеки един мандат на Студентски съвет и на неговите представители е две години. В момента тече мандат 2017-2019. Той отбеляза своето начало след първото учредителното събрание на структурата от началото на октомври 2017-та. Текущият мандат ще приключи октомври 2019-та.

# **Могат ли да бъдат преизбирани повторно студентските представители?**

Да, могат. Всеки един студент на Нов български университет има право да бъде част от два различни мандата, като не е необходимо те да са последователни.

# **Къде е указано какви са правомощията и дейностите на Студентски съвет?**

Правомощията и дейностите на Студентски съвет са посочени и регламентирани в *„Правилник за организацията и дейността на Студентски съвет на Нов български университет“ (ПОДСС)*. Това уставът на Студентски съвет, на базата на когото структурата оперира. Освен в него, по-заинтересованите могат да намерят информация и разпоредби касаещи Студентски съвет в следните общодостъпни правилници и закони: *„Правилник за организацията и дейността на Нов български университет“*; *„Стратегия на Студентски съвет на Нов български университет“* (предстои да бъде изготвена); *„Стратегия 2020 на Нов български университет“*; *„Закон за висшето образование“*; *„Наредба за студентите в Нов български университет“*; *„Наредба за вътрешния ред в НБУ“* и други.

# **Къде мога да намеря уставът на Студентски съвет?**

Всеки един студент на Нов български университет може по всяко едно време да вземе и изиска устава на Студентски съвет. С такъв всеки един лично може да се сдобие от офиса на Студентски съвет или от отдел „Студенти“. Такъв може да бъде изискан и онлайн или направо да бъде свален от уеб адрес <https://nbu.bg/bg/students/studentski-syvet>. Оставеният линк изпълнява за момента функцията на официален информационен портал на съвета.

# **Какъв е съставът на Студентски съвет?**

Към началото на месец май 2018-та година, Студентски съвет се състои от 11 студентски представители. Техните имена по азбучен ред са: Аспарух Григоров, Капка Димова, Кира Георгиева, Любов Димитрова, Мартин Тенев, Михаела Здравкова, Пламен Петков, Райчо Райчев, Самуил Попов, Снежана Пацова и Стефани Богомилова. Представителят на администрацията в състава на Студентски съвет е г-н Николай Капев.

# **Кой какъв е от текущите студентски представители?**

Аспарух Григоров е Председателят на Комисия „Спорт“ на Студентски съвет и е част от Академичния съвет на Нов български университет. Капка Димова е Председателят на Надзорен съвет. Кира Георгиева е член на Надзорния съвет. Любов Димитрова е част от тричленната делегация на Студентски съвет в Националното представителство на Студентските съвети на Република България (НПСС) и е член на Надзорния съвет. Мартин Тенев е Председател на Студентски съвет, част е от тричленната делегация на Студентски съвет в НПСС, част е от Академичния съвет и е част от Бакалавърския съвет. Михаела Здравкова подкрепя и подпомага ПР дейността на Студентски съвет. Пламен Петков е един от главните инициатори за създаването на студентския клуб по психология. Райчо Райчев е член на Надзорния съвет и е заместник-председател и част от Управителния съвет най-голямата младежка организация в България Национален младежки форум (НМФ). Самуил Попов е Председател на Комисия „Правни въпроси“. Снежана Пацова е Председател на Общото събрание на Студентски съвет и е обичайният ръководител на Студентски съвет в неговите национални и международни изяви. Стефани Богомилова е човекът с право на глас и ръководител на делегацията на Студентски съвет в НПСС и е сред най-активните и най-изявени студенти на Нов български университет. Представителят на администрацията г-н Николай Капев е един от двамата юрисконсулти грижещи се за правния ред и за юридическата изправност на Нов български университет и на неговия Студентски съвет. Той е перманентен участник в състава на Студентските съвети на университета и не е със статут на студентски представител.

# **Какво изучават текущите студентски представители?**

От единадесетте студентски представители към момента, петима следват право, трима са се отдали на политиката, двама са избрали икономика и един е верен на психологията.

Аспарух Григоров е II-ри курс в магистърска програма „Право“. Капка Димова е II-ри курс в бакалавърска програма „Политика и общество“ (на английски език). Кира Георгиева е II-ри курс в магистърска програма „Право“. Любов Димитрова е V-ти и последен курс в магистърска програма „Право“. Студентски представител Мартин Тенев е III-ти курс в бакалавърска програма „Маркетинг“. Михаела Здравкова е в дипломантски (последен) семестър в магистърска програма „Реклама и бранд мениджмънт“. Пламен Петков е III-ти курс в бакалавърска програма „Психология“. Райчо Райчев е II-ри курс в бакалавърска програма „Политика и общество“ (на английски език). Самуил Попов е II-ти курс в магистърска програма „Право“. Снежана Пацова е IV-ти курс в магистърска програма „Право“. Стефани Богомилова е II-ри курс „Международна политика“ (на френски език).

# **С какво и как Студентски съвет помага в решаването на проблеми и въпроси?**

Студентски съвет решава множество проблеми, от различен характер. Помага като събира и решава постъпилите проблеми, въпроси, молби, оплаквания, предложения и прочие. Решава ги по различен начин, но по дипломатичен и културен път. Търси винаги взаимноизгодното решение и възможно най-добрият начин да бъде в помощ и от полза на студентите. Студентски съвет се занимава теми, проблеми и въпроси касаещи студентските права, интереси, действия. Когато се налага инициира срещи с преподаватели, администрация и ръководство, на която настоява за намиране на необходимото решение. Понякога се налагат разговори и срещи с външни лица, органи, институции, организации, което забавя и усложнява процесите, но нито игнорира, нито стопира тяхното решение.

# **Какво не може и не трябва да прави студентският представител?**

Студентският представител не трябва да наруша правилата! Не трябва да игнорира който и да било свой колега от Студентски съвет и който и да било студент на университета. Не може да заповядва и нарежда на студентите, не може и да делегира свои права и отговорности. Студентският представител е като депутат в парламента в рамките на Студентски съвет и на неговите Общи събрания, като не трябва да злоупотребява със своите правомощия и отговорности. Студентските представители не трябва да са в конфликт на интереси в своите длъжности и ангажименти, като всеки един студентски представител следва да се държи възпитано, отговорно и да е наясно, че с поведението си представлява организацията и нейния авторитет.

# **Имам идеи, предложения и проекти, но как мога да ги осъществя?**

Точно от повече идеи и предложения има нужда Студентски съвет! Без значение те от какво естество са, не се колебай да ги споделиш със студентски представител или директно да ги изпратиш на имейла на Студентски съвет. Това не означава, че Студентски съвет ще вземе и открадне твоите идеи, а че ще ти помогне и ще те упъти как да ги реализираш. Когато те имат нужда от финансова подкрепа, то ще трябва да ги оформиш под формата на проект, който да разпишеш и изпратиш на имейла на Студентски съвет. В последствие, в рамките на две седмици от момента на постъпване на проекта, студентските представители ще се съберат и ще обсъдят как да ти помогнат.

# **Как бих могъл да реша определени мои и на колегите проблеми и нужди?**

За решение на даден въпрос и проблем, е по-добре да чуеш компетентно мнение. Не винаги Студентски съвет ще има нужната експертиза да реши някои по-специфични проблеми, но дори и в тези ситуации той може да ти помогне, тъй като разполага не малко опит и с контакти, с които могат да ти бъдат полезни. Можеш да решиш твои и общи на курса, специалността или програмата проблеми, или специфични на група колеги, като се свържеш със Студентски съвет и поискаш от него да помогне в решаване на проблема, ситуацията, конфликта. Не подценявай опита на органа в такива ситуации!

# **По какви проблеми и въпроси има право да се намесва Студентски съвет?**

Студентски съвет има право да се намеси и включи във всички ситуации, в които интересите и правата на студентите и студентската общност са застрашени или потъпкани. Има право да помага на един, група от студенти или на всички студенти, по начин, по който органът колективно прецени, отстоявайки позиция, която органът колективно реши.

# **Разполага ли Студентски съвет с бюджет?**

Да, Студентски съвет разполага със собствен бюджет, който всяка една готина е различен. Това е указано в „*Закон за висшето образование*“. Все пак, бюджетът на Студентските съвети, които са част от частно висше училище, е не по-малък от 0,3 на сто от размера на постъпилите такси за обучение.

# **Какви проекти и каузи отстоява Студентски съвет?**

Студентски съвет на Нов български университет отстоява множество различни каузи и проекти, било то от научен, социален, благотворителен, професионален или друг характер. Защитава и отстоява интересите на студентите, било то от индивидуално или социално естество. Всичко това се случва в сферите на културната, научна, спортна, творческа, национална и международна дейност. Студентски съвет организира избора на свои представители в ръководните органи на НБУ, отправя предложения за нови учебни дисциплини и програми, кани външни преподаватели, гост-лектори и експерти от различни сфери, установява вътрешни и международни образователни, културни и следдипломни контакти и комуникация между студенти, създава и управлява свои организационни звена и помага в учредяването на такива за студентите, докторантите и специализантите, участва в организацията на учебния процес и в разпределянето на стипендии и помощи сред студентите и много, много други.

# **Какво мога да правя в Студентски съвет?**

Всеки един може да прави каквото е интересно и важно за него, стига Общото събрание да го приеме и утвърди. Възможните длъжности и отговорности са страшно много и са различни в различните мандати на Студентски съвет. Най-общо зависи от нуждите на студентите и на академичната общност, но също така и от опита и възможностите на студентските представители.

# **Имам и други въпроси и се чудя към кого да се обърна?**

Не се колебай, а направо се свържи със Студентски съвет за съдействие. Можеш да се свържеш с конкретен студентски представител или група студентски представители, а можеш да се обърнеш и към администрацията на университета, или към отдел „Студенти“, намиращ се на първия етаж в първи корпус. Можеш да се свържеш с твоя тютор (академичен настойник), с програмен секретар, с ръководител на департамент или въобще с когото сметнеш за подходящо. Ако не си сигурен към кого да се обърнеш или как и кога да го намериш, най-добре се свържи със Студентски съвет. Той ще ти помогне във всяка една ситуация или поне ще опита давайки най-доброто от себе си.

# **Кои са социалните, професионални и комуникационни мрежи и канали, които използва Студентски съвет?**

Студентски съвет разполага с официални профили и страници в следните мрежи:

*Facebook* (<https://www.facebook.com/pg/StudentsUnionNBU>);

*LinkedIn* (<https://www.linkedin.com/company/ssnbu/>);

*Instagram* (<https://www.instagram.com/ssnbu/>);

*Twitter* (<https://twitter.com/1ssnbu>);

*YouTube* (<https://www.youtube.com/channel/UCYvtihMrTil_swTLek5Gjdw>);

*Skype* (1ssnbu@gmail.com);

*Google+* (<https://plus.google.com/u/0/108368175136936291746>);

*Tumblr* (<https://1ssnbu.tumblr.com/>);

*Ask.fm* (<https://ask.fm/NBUStudentsCouncil>);

*VKontakte* (<https://vk.com/ssnbu>);

*Vbox7* ([https://www.vbox7.com/user:ssnbu](https://www.vbox7.com/user%3Assnbu)).

# **Кога и къде мога да намеря Студентски съвет?**

Студентски съвет има приемно време, което можеш да намериш закачено на вратата на офиса ни (стая 210Б, етаж 2-ри, корпус I-ви), да намериш онлайн в секцията на органа (<https://nbu.bg/bg/students/studentski-syvet>) или да ни пишеш имейл. Можеш да ни напишеш имейл да ни пишеш в някоя от изброените по-горе мрежи. Можеш и да напишеш хартиено запитване, писмо или каквото ти прецениш, което в краен и спешен случай да пъхнеш под вратата на офиса или да пуснеш в пощата на Студентски съвет, която съвсем скоро ще бъде закачане на вратата на стаята ни.

# **Какви са контактите на Студентски съвет?**

Официалният имейл на Студентски съвет е: studentcouncil@nbu.bg. Можеш да ни пишеш и на имейл 1ssnbu@gmail.com, който също официално използваме. Наземният ни офис телефон на е: *+359 2 8110 210*. До нас можете да достигнеш и като използваш опцията „*Alarm@Студентски съвет*“. Тя се намира в Moodle и от нея може да се възползва всеки един студент, като за целта трябва да е влезнал в профила си. В последствие, опцията ще му се падне горе вдясно, точно под полето с неговото име. Друг възможен вариант е да оставиш съобщение в пощата на Студентски съвет, която както стана ясно съвсем скоро ще бъде сложена на вратата на офиса ни. Разбира се, Студентски съвет може да бъде достигнат и в социалните, професионални и комуникационни мрежи и канали, които използва. Свържи се с нас! Очакваме те!

# Благодарим ти за разбирането и за отделеното време и внимание!

Оставаме на пълно разположение!

**Поздрави и с уважение,**

**Студентски съвет на Нов български университет.**

 **07.05.2018 г.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copyright © 2018 **New Bulgarian University Students' Council**. All rights reserved.

Авторски права © 2018 **Студентски съвет към Нов български университет**. Всички права запазени.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**